ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουνίου 1991 που εξουσιοδοτεί το Ηνωμένο Βασίλειο και την Ομοσπονδιακή Δημοκρατία της Γερμανίας να επιτρέψουν προσωρινά την εμπορία σπόρων μηδικής της λυκίσκης, που δεν ικανοποιούν τις απαιτήσεις της οδηγίας 66/401/ΕΟΚ του Συμβουλίου ( 91/365/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά κτηνοτροφικών φυτών ( 1 ), όπως τροποποιήθηκε τελευταία από την οδηγία 90/654/ΕΟΚ του Συμβουλίου ( 2 ), και ιδίως το άρθρο 17,

την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών, στους σπόρους προς σπορά που έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι" ( 3 ), όπως τροποποιήθηκε τελευταία από την οδηγία 89/424/ΕΟΚ ( 4 ), και ιδίως το άρθρο 2 στοιχείο α),

τις αιτήσεις που υπέβαλε το Ηνωμένο Βασίλειο και η Ομοσπονδιακή Δημοκρατία της Γερμανίας,

Εκτιμώντας :

ότι η οδηγία 86/109/ΕΟΚ προβλέπει ότι από 1ης Ιουλίου 1990 θα απαγορεύεται η διάθεση στην αγορά σπόρων μηδικής της λυκίσκης ( Medicago lupulina L .), εκτός εάν έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι "-

ότι το Ηνωμένο Βασίλειο και η Ομοσπονδιακή Δημοκρατία της Γερμανίας δεν έχουν αρκετές ποσότητες "βασικών σπόρων" ή "πιστοποιημένων σπόρων" του προαναφερθέντος είδους για να ικανοποιήσουν την τρέχουσα ζήτηση -

ότι δεν είναι δυνατό να ικανοποιηθεί επαρκώς η ζήτηση αυτή με τους σπόρους του είδους αυτού από άλλα κράτη μέλη ή από τρίτες χώρες που να πληρούν όλες τις απαιτήσεις που καθορίζει η οδηγία 66/401/ΕΟΚ -

ότι πρέπει, συνεπώς, να δοθεί η άδεια στο Ηνωμένο Βασίλειο και την Ομοσπονδιακή Δημοκρατία της Γερμανίας να επιτρέψουν για περίοδο που λήγει στις 16 Σεπτεμβρίου 1991 την εμπορία σπόρων του προαναφερθέντος είδους που δεν ικανοποιούν τις απαιτήσεις που καθορίζονται στην εν λόγω οδηγία -

ότι, επιπλέον, πρέπει να δοθεί άδεια σε άλλα κράτη μέλη που είναι σε θέση να προμηθεύσουν το Ηνωμένο Βασίλειο και την Ομοσπονδιακή Δημοκρατία της Γερμανίας με τους σπόρους αυτούς που δεν ικανοποιούν τις απαιτήσεις της εν λόγω οδηγίας, να επιτρέψουν την εμπορία των σπόρων αυτών, με την προϋπόθεση ότι οι σπόροι αυτοί προορίζονται για το Ηνωμένο Βασίλειο ή την Ομοσπονδιακή Δημοκρατία της Γερμανίας -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

1 . Παρέχεται η άδεια στο Ηνωμένο Βασίλειο να επιτρέψει, για περίοδο που λήγει στις 16 Σεπτεμβρίου 1991, την εμπορία στην επικράτειά του μέγιστης ποσότητας 9 300 χιλιογράμμων εμπορικών σπόρων προς σπορά μηδικής της λυκίσκης ( Medicago lupulina L .). Η επίσημη ετικέτα αναφέρει : "Προορίζονται αποκλειστικά για το Ηνωμένο Βασίλειο ".

2 . Παρέχεται η άδεια στην Ομοσπονδιακή Δημοκρατία της Γερμανίας να επιτρέψει, για περίοδο που λήγει στις 16 Σεπτεμβρίου 1991, την εμπορία στην επικράτειά της μέγιστης ποσότητας 100 000 χιλιογράμμων εμπορικών σπόρων προς σπορά μηδικής της λυκίσκης ( Medicago lupulina L .). Η επίσημη ετικέτα αναφέρει : "Προορίζονται αποκλειστικά για την Ομοσπονδιακή Δημοκρατία της Γερμανίας ".

3 . Θα καθορισθεί πριν από τις 15 Ιουλίου 1991 εάν είναι αναγκαίο να παραταθεί η ημερομηνία της 16ης Σεπτεμβρίου 1991 που αναφέρεται στις παραγράφους 1 και 2 για τις 31 Οκτωβρίου 1991 .

Άρθρο 2

Παρέχεται η άδεια στα άλλα κράτη μέλη να επιτρέψουν, με τους όρους που καθορίζονται στο άρθρο 1, την εμπορία στην επικράτειά τους συνολικής ποσότητας 109 300 χιλιογράμμων εμπορικών σπόρων προς σπορά μηδικής της λυκίσκης ( Medicago lupulina L .), υπό την προϋπόθεση ότι οι σπόροι αυτοί προορίζονται αποκλειστικά για το Ηνωμένο Βασίλειο ή την Ομοσπονδιακή Δημοκρατία της Γερμανίας . Η επίσημη ετικέτα αναγράφει : "Προορίζονται αποκλειστικά για το Ηνωμένο Βασίλειο" ή "Προορίζονται αποκλειστικά για την Ομοσπονδιακή Δημοκρατία της Γερμανίας" ανάλογα με την περίπτωση .

Άρθρο 3

Τα κράτη μέλη κοινοποιούν στην Επιτροπή πριν από τις 30 Νοεμβρίου 1991 τις ποσότητες σπόρων προς σπορά που τέθηκαν σε εμπορία στην επικράτειά τους σύμφωνα με την παρούσα απόφαση . Η Επιτροπή ενημερώνει τα άλλα κράτη μέλη .

Άρθρο 4

Η παρούσα απόφαση απευθύνεται στα κράτη μέλη . Βρυξέλλες, 27 Ιουνίου 1991 . Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . 125 της 11 . 7 . 1966, σ . 2298/66 . ( 2 ) ΕΕ αριθ . L 353 της 17 . 12 . 1990, σ . 48 . ( 3 ) ΕΕ αριθ . L 93 της 8 . 4 . 1986, σ . 21 . ( 4 ) ΕΕ αριθ . L 196 της 12 . 7 . 1989, σ . 50 .